عالی والا

عالی والا  پاکستان کا ایک رہائشی علاقہ جو ضلع ڈیرہ غازی خان پنجاب، پاکستان میں واقع ہے۔

 تاریخ 
سرسبز لہلہاتے کھیتوں سے معمور عالی والا، ڈیرہ غازی خان کے جنوب مشرق اور دریائے ً سندھ سے چھ میل مغرب میں آباد تاریخی قصبہ ہے۔ عالی والا پانچ صدیاں قبل (لغاری قبیلہ) کی شاخ کے سردار عالی خاں علیانی بلوچ نے آباد کیا جن کا خاندان آج تک اس علاقہ پر بر سر اقتدار ہے۔
اس کی آبادی تقریباً 40000 نفوس پر مشتمل ہے۔

عالی والاکی تاریخ کا اندازہ اس بات سے لگایا جا سکتا ہے کہ یہاں قدیم وسط بستی میں موجود مسجد کے احاطے میں موجود جناب مکی صاحب کا مزار ہے جو 70ھ میں محمد بن قاسم کے ساتھ مکہ سے برصغیر میں آے ً۔ اور عالی والا میں تبلیغ اسلام کا عظیم کام سر انجام دیا اور یہاں وفات پائی۔

عالی والا کے اولیا ءکرام میں سید کرم شاہ بُخاری، پیر محمد خان کلہوڑو مولوی اللہ وسایا صاحب سرفہرست ہیں۔

 آباد قبیلے 
عالی والا میں سب سے بڑا قبیلہ علیانی برادری کا ہے۔ یہ قبیلہ لغاری قبیلے کا سربراہ قبیلہ ہے اور کوٹ چھٹہ کی طرف بزدار اور غوث آباد کی طرف نمڑدی جنگوانی آباد ہیں جبکہ عالیوالا کے جنوب میں کھتران قبیلہ شمال میں رستمانی قبیلہ آباد ہیں جو صدیوں پہلے علیانی لغاری قبیلے کے ساتھ سیستان و بلوچستان سے رند و لاشار کے لشکروں کے ساتھ آکے یہاں آباد ہوئے۔ اس کے علاوہ نامڑدی بزدار چانڈیہ  سکھانی بدروں چنگوانی کھوسہ ارائیں ماچھی پٹھان گھانگلہ میرانی سید جئی پرہار اور دوسری اقوام بھی یہاں کثرت سے آباد ہیں۔

 حوالہ جات 

زمرہ:پنجاب (پاکستان) میں قصبہ جات
زمرہ:ضلع ڈیرہ غازی خان کی یونین کونسلیں
زمرہ:ضلع ڈیرہ غازی خان کے آباد مقامات
زمرہ:مقام
زمرہ:ویکی ڈیٹا سے مطابقت رکھنے والی مختصر تفصیل